# Referat af bestyrelsesmøde mandag den 25. april 2022 18-21, Teams.

Deltagere: Louise Christensen, Charlotte Nørskov Jensen, Kenneth Rugaard, Michael Stagebo, Preben Krog & suppl. Charlotte Jensen  
Afbud: Helle Rasmussen

1. Godkendelse af referat fra d. 26/03-2022:
   1. Godkendt.
2. Prioritering af dagsordenen:
   1. Det er en meget stor dagsorden, hvor der skal tages principielle beslutninger til mange forhold, derfor er det urealistisk, at vi kan komme hele dagsordenen igennem. PK havde oprindeligt sendt forslag til LC om, at det var bestyrelses arbejdsform der skulle prioriteres. Men da dagsordenen nu er kommet ned på tryk og med mange hængepartier, der bør handles på, så er det min anbefaling, at det er de punkter, der prioriteres.  
      Hvis den øvrige bestyrelse er enig i ovennævnte, skal der vælges en mødeleder, da PK ikke ønsker at være både referent og mødeleder (jf. forretningsordenen).
      1. Enig i prioriteringen.
3. Indkommet korrespondance:
   1. Mail af 01/04-22 fra DKK: ”Invitation til inspirationsdage d. 22.-23./10-22”. DKK har ligesom sidste år planlagt inspirationsdage. Formandsmødet for 22 er udskudt til samme weekend og sted. Program og tilmelding til inspirationsdage vil blive udsendt i august. Inspirationsdage er for alle bestyrelsesmedlemmer. Hvem deltager i formandsmødet og skal bestyrelsen deltage i inspirationsdage?
      1. Louise deltager i formandsmødet. Deltagelse for alle bestyrelsesmedlemmer i inspirationsdagene afventer det endelige program i august.
   2. Mail af 27/03-22 fra Maibritt Nielsen: Opfordring til at få klarlagt, hvorfor medlemmer melder sig ud af klubben; er det fordi man er utilfreds med noget eller andre grunde. Forslag til, at men ved indmelding spørger de nye om, hvad de har af ønsker og forventninger til medlemskab af klubben.
      1. Enighed om, at kassereren ved udmeldinger spørger om grunden hertil. Mht. at spørge nye medlemmer om ønsker til klubben, gennemgår vi mhp. at få formuleret, at de er velkomne til at kontakte bestyrelse og kontaktudvalg om evt. ønsker mv. PK svarer Maibritt.
   3. Mail af 13/04-22 fra DKK: ”Webinar om hundens luftveje”. Den 27/04-22 afholder DKK webinar, hvor der gives rabat til specialklubber via et specielt link.
      1. Det videresendes til SU om de har lyst til at bruge tilbuddet. LC sender til SU.
   4. Mail af 19/04-22 fra DKK: ”Hundeudstillinger”. Borreby Gods på Vestsjælland tilbyder, at der kan arrangeres hundeudstillinger på Deres område.
      1. Mailen videresendes til Udstillingsudvalget. LC sender.
4. Opfølgning på udestående fra tidligere bestyrelse:
   1. Klubben er blevet bekendt med, at der er født en chokoladefarvet Chow Chow i DK. Den er registeret som fawn. Hvorfor og hvad er der sket, status på sagen?  
      Mailkorrespondance mellem DCCK og DKK. I stambøgerne er kun mulighed for at få registreret de godkendte farver og der er ikke muligt at få registreret når en Chow har en ikke anerkendt farve. I DCCK mangler vi denne mulighed, da registeringen ellers er misvisende. DKK har skitseret forskellen mellem, at få dem registreret som enten ”uønsket” eller ”ikke godkendt farve”. **Uønsket farve**: Bruges om farver, der er uønskede, men ikke beskrevet som "diskvalificerende" i racens standard. **Ikke godkendt farve**: Bruges om farver, der som regel er beskrevet som "diskvalificerende" i racens standard.  
      DCCK har skrevet til DKK, at vi ønsker dem registreret som værende ”ikke godkendt farve” oprettet IKKE GODKENDT FARVE på vores race. Vi mener dette er ekstremt vigtigt at få indført, da disse fejlfarver påvirker racens aller vigtigste træk, nemlig den sorte mund, med den blå tunge og mørke øjne, samt øjenrande. Dette er ikke tilstede hos chokoladefarvede og "lilla" chow'er. Derfor mener vi også det automatisk bør medføre avlsforbud.  
      DKK har svaret, at deres afgørelse er, at chokoladefarvede eller lilla chow chow'er kun kan registreres som "Uønskede farver". Årsagen er, at disse farver ikke er nævnt i standarden som diskvalificerende fejl, og at de ikke er forbundet med sundhedsmæssige problemstillinger.
      1. CNJ kontakter opdrætter mht. oplysning omkring den nye mulighed for registrering af farven. LC har sendt DKKs mail videre til SU. Afgørelsen bliver vi nødt til at tage efterretning.
   2. Gavekort til medlemskab til DCCK som gave.  
      CNJ har fået forslag til gavekort. Vi afventer beslutning om nyt logo inden vi tager endelig beslutning om gavekort. Forklaring og status?
      1. Nyt logo må vente til senere. CNJ og KR sender forslag til gavekort rundt og det tages op på senere møde.
   3. Chow Chow hvalpe uden stamtavle sælges til meget høje priser. Status fra SL og CNJ på spørgeskema og Facebook gruppe forespørgsel til opdrættere. Forklaring og status?
      1. Der arbejdes videre på at finde en eller to personer, der har interesse i at bestyre en debat-Facebook gruppe.
   4. Vandrepokalerne til Årets hund, der er vundet af Susanne Dammann og som ikke er returneret. På generalforsamlingen kom der er kort forklaring på sagen. DCCK´s bestyrelse har uden held kontaktet SD over et par gange for at få udleveret pokalerne. Sagen er derfor sendt til DKK, som har meldt tilbage til DCCK, at de er blevet oplyst af SD, at hun ikke har pokalerne; hun tog dem ikke med hjem fra årsafslutningen 2019. DKK har derfor meddelt, at de har afsluttet sagen. Hvad er den nuværende status på sagen, hvem har sagen og hvad skal der gøres?
      1. LC har sendt mail til DKK, at vi har beviser på, at SD har pokalerne vedhæftet billeder fra hendes butik. DKK har ikke svaret, LC rykker DKK for svar. Der sendes besked til SD, at hun må melde tilbage, hvad klubben måtte skylde hende og at hvis hun ikke udleverer pokalerne, så bliver hun politianmeldt.
   5. Chow Chow møde 2022. LC har svært ved at få booket en specialist til mødet. Aftalt at sætte videre planlægning af arrangementet på hold til efter jubilæumsarrangementet. Oprindeligt var det planlagt til afholdelse i efteråret 2021, derefter udskudt til foråret 2022, nu er det så igen udskudt.
      1. Det oprindelige indhold til Chowmødet må nu anses for ikke at være aktuel. Når Jubilæumsarrangementet er overstået tages Chowmødet op igen.
   6. Forretningsorden for udstillingsudvalget. Arbejdet med dette blev startet op i 2020, status på denne.
      1. Der er tidligere aftalt med Susanne Lunau, at hun skulle udarbejde et udkast. LC sender forespørgsel om hvor langt hun er.
   7. Alternativ Facebook gruppe, f.eks. til debat omkring racen, hvor opdrættere kan komme til orde eller andet. Susanne Lunau og CNJ arbejder på dette. Status herpå.
      1. Der har tidligere været vendt i bestyrelsen, at der mangler et modstykke til f.eks. Chow Danmark, hvor det efter vores opfattelse ikke altid gives de korrekte råd og vejledninger til specielt nye Chow-ejere og samtidig har gruppen valgt at ”bandlyse” DCCK.  
         Enighed om, at der er behov for en Facebook side til debat og seriøse svar til Chow-ejere. Vi starter med at annoncere efter medlemmer, der er interesseret i at bestyre sådan en gruppe. LC kontakter SH.
5. Bestyrelsen:
   1. Bestyrelsens arbejdsform. Evt. en diskussion herom.

Udskudt til næste møde.

* 1. Overordnet politik for DCCK. Diskussion omkring den nuværende, skal der ske ændringer?

Udskudt til næste møde.

* 1. Forretningsorden for DCCK´s bestyrelse. Diskussion omkring den nuværende, skal der ske ændringer?

Udskudt til næste møde.

* 1. De forskellige systemer, der er tilknyttet DCCK, f.eks. medlemssystemet, udstillingssystemet, bank, ”klubsystemet”, Facebook mm. Hvem har oversigt over hvad klubben har og hvem der har adgang til de forskellige områder. Hvem skal have adgang og med hvilke rettigheder?
     1. Der er lavet en oversigt over alle systemer med, hvem der har adgange og rettigheder. KR rundsender oversigten, tages op på næste møde.
  2. Tegningsret overfor Virk.dk, offentlig postkasse (e-boks eller hvad det kommer til at hedde) og kommunen vi er registreret i.   
     Som det er lige nu, er det formanden der sidder på det hele, går den person i vrede, eller dør, så har vi er kæmpe problem. Så tænker når vi konstituerer os efter GF (hvis vi er her), så skal kassereren med på de ting.

Udskudt til næste møde.

* 1. Kontaktpersoner til udvalgene og andre personer med tillidshverv. Hidtil har der været udpeget bestyrelsesmedlemmer, som skulle være primære kontaktpersoner til udvalgene.   
     Fordeling af kontaktpersoner og deres opgaver.
     1. LC skriver til udvalgene om de ønsker en fast kontaktperson.
  2. Samarbejdsformen med udvalgene. Med de nye muligheder for at afholde møder på Teams, har vi lettere adgang til at samarbejde med udvalgene. Hvad rør sig og hvordan kan vi gøre hinanden stærkere?
     1. CNJ har sendt mail til udvalgene. Hvad har vi fået af tilbagemeldinger? Har vi fået fra alle, så vi kan vende dette punkt? Ellers flytter vi det til næste møde.
     2. Sættes på hold til efter GF.  
        Udskudt til næste møde.

1. Generalforsamling:
   1. Generalforsamling 2022. Punkter, der var til afstemning. Punkt vedr. opstart af nedlukning af klubben, blev nedstemt. Punkt vedr. tilbagebetaling af kontingent, dette blev heller ikke vedtaget.
      1. LC skriver til dirigenten, hvor langt man er med referatet.
   2. Generalforsamling 2022. Er der andre forhold der skal følges op på?
      1. Maibritt tilbød hjælp til ringtræning. KR skriver til Kontaktudvalg Sjælland.
   3. Generalforsamling 2023. Fastsættelse af dato. Booking af sted, dirigent og referent.
      1. Vi forsøger med lørdag den 18. marts 2023. Mht. dirigent kigger vi på DKKs dirigentliste for emner. KR rundsender listen til næste møde. LC tager kontakt til emne til referent.
2. Økonomi ved kassereren:
   1. Orientering om den foreløbige økonomi.
      1. Indtil videre følger økonomien budgettet.
3. Udstillinger generelt:
   1. Mail af 7/4-22 fra DKK: ”Dommere fra Bulgarien”. Fra den 1. januar 2022, vil Bulgarske dommere ikke være tilladte i FCI-regi. Bulgarien er ikke længere medlem af FCI.
      1. Til orientering.
   2. Udstillingsudvalget. Da udvalget startede op var det med 3 medlemmer, nu er det nede på et enkelt medlem.
      1. Enighed om, at vi annoncerer efter nye medlemmer til udvalget. LC vender dette med SL.
   3. Der er ingen forretningsorden for udstillingsudvalget. Hvad er udvalgets arbejdsområde og hvilke kompetencer er der tildelt?
      1. Se pkt. 4f.
4. Udstillinger 2022:
   1. Opfølgning Næstved.
      1. Ingen.
   2. Jubilæumsarrangementet i Løgballe.
      1. Tages på arbejdsmødet d. 27/4-22.
5. Udstillinger 2023:
   1. Mail fra DKK. EDS 2023 - Orientering nr. 2 fra DKK. Noget vi skal være opmærksomme på?  
      Titler til udstillingen:   
      European Club Winner 2023 – til BIR/BIM – forkortet EUCW2023  
      European Club Junior Winner 2023 – til bedste junior han/tæve – forkortet EUCJW2023 European Club Veteran Winner 2023 – til bedste veteran han/tæve – forkortet EUCVW2023  
      Skal der planlægges klubudstilling i forbindelse med EDS og med tilhørende titel? Tag dialog med UU.
      1. Udsat til næste møde.
   2. Mail af 4/4-22 fra DKK: ”Dommerlister Fredericia og Bornholm 2023”. Der er sendt link til dommerlisterne på DKKs hjemmeside.
      1. Til orientering.
   3. DCCK udstillinger 2023, status på datoer, steder, dommere.
      1. LC skriver til SL, hvor langt hun er med planlægningen.
6. Kontaktudvalg Sjælland:
   1. Forhold der skal tages op.
      1. Intet nyt
7. Kontaktudvalg Fyn/Jylland:
   1. Susanne Danielsen har desværre meldt sig ud af udvalget. Der bør findes mindst et nyt medlem.
      1. Der skal laves opslag på hjemmeside og Facebook mht., nye medlemmer til udvalget. CNJ giver besked til SH.
8. Bladudvalg:
   1. Det er med stor glæde, at Anne Damgaard Jensen har meldt sig som ny redaktør. Hun starter op efter sommerferien, hvor hun skal i gang sit første blad.  
      Der skal tages fat omkring program til opsætning af blad. Hun skal sættes ind i bladopsætning, kontakt med trykker, hele arbejdsområdet, samt forretningsorden. Det skal vurderes om der er andre forhold, der skal tages op. Status herpå.
      1. Annalise Stagebo har indvilget i at oplære ADM. KR tager kontakt til ADM vedr. oplæring.
9. Hjemmeside og Facebook:
   1. Forhold der skal tages op.
      1. Intet nyt.
10. Sundhedsudvalg:
    1. Birgit Dammann ønsker adgang til medlemsområdet på klubsystemet, så hun ikke skal sende mails til kasseren hver gang, der skal lægges parringer og hvalpekuld på DCCK.DK. Det vil give en meget mere smidig arbejdsgang.
       1. KR giver besked til BD og giver hende adgang.
11. Oplysningsregistret/Scrapbog:
    1. Forhold der skal tages op.
       1. Billeder mv. til bladet sendes videre til udvalget.
12. Jubilæumsbogen:
    1. Hvad er der igangsat og hvad er status?
       1. Tages på arbejdsmødet onsdag.
13. Eventuelt: Der kan ikke tages beslutninger under dette punkt.
    1. Forhold der skal orienteres om.

Æresmedlemskaber - tages op på næste møde.

1. Næste møde: mandag den 9. maj 2022.

Preben Krog

referent